Harolds bror Tostig og Harald Hårderåde invaderede [[Northumbria]] i september i 1066 og besejrede en lokal styrke under Morcar og Edwin under [[slaget ved Fulford]] nær [[York]]. Kong Harold modtog besked om deres invasion og marcherede nordpå, hvor han besejrede de invaderende vikinger og dræbte Tostig og Hårderåde den 25. september under [[slaget ved Stamford Bridge]].<ref name=Huscroft118>Huscroft ''Norman Conquest'' pp. 118–119</ref> Den normanniske flåde satte sejl to dage senere og gik i land i England ved [[Pevensey Bay]] den 28. september. Vilhelm gik mod [[Hastings]], nogle få kilometer mod øst, hvor han byggede en fæstning som base for sine operationer. Derfra plyndrede han området og afventede, at Harold skulle vende tilbage fra Stamford Bridge. Da han havde valgt en base langt fra havet, kunne han ikke opretholde kommunikationen med Normandiet.<ref name=Carpenter72 />
Død